Nikita Mazepin
Nikita Mazepinas (g. 1999 m. kovo 2 d.) – rusų lenktynininkas, 2021 m. sezone atstovavęs Formulės 1 „Haas“ komandai. Savo karjerą N. Mazepinas pradėjo 2011 m. kartinguose ir iki tapimo Formulės 1 pilotu dalyvavo tokiuose čempionatuose kaip šiaurės Europos Formula Renault, Europos Formulė 3, GP3 serija ir Formulė 2. 2021 m. pradžioje Pasaulinė antidopingo agentūra paskelbė, kad rusas dvejus metus lenktynėse negalės naudoti Rusijos vėliavos dėl šios šalies daugkartinių dopingo pažeidimų. Vietoj jos rusas naudos Rusijos automobilių federacijos logotipą.. 2022 m. vasarį prasidėjus Rusijos karinei invazijai į Ukrainą prieš 2022 m. Formulės 1 sezono pradžią „Haas“ komanda nutraukė sutartį su kompanija „Uralkali“ bei N. Mazepinu.